ທຳນຽບຫ້າແຈ ກ່າວປ້ອງກັນ ຄຸນນະພາບ ອຸບປະກອນ ທີ່ສົ່ງ ໄປຊ່ອຍຢູເຄຣນ
ຖະແຫຼງການ ຂອງທຳນຽບຫ້າແຈ​ ຕອບໂຕ້ຕໍ່ລາຍງານຂ່າວ ທີ່ວ່າ ມີການສົ່ງອຸບປະກອນເກົ່າ ແລະຫລ້າສະໄໝ ໄປໃຫ້ກຳລັງຢູເຄຣນ.
ໃນຂະນະທີ່ທະຫານສະຫະລັດປະມານ 300 ຄົນ ພວມໃຫ້ການ ຝຶກແອບແກ່ທະຫານຢູເຄຣນທີ່ຄ້າຍແຫ່ງນຶ່ງໃນພາກຕາເວັນຕົກ ຂອງປະເທດຢູເຄຣນຢູ່ນັ້ນ ທຳນຽບຫ້າແຈ ກໍໄດ້ກ່າວຕອບໂຕ້ ຕໍ່ ລາຍງານຂ່າວທີ່ວ່າ ສະຫະລັດໄດ້ສົ່ງອຸບປະກອນທີ່ເກົ່າແລະຫຼ້າ ສະໄໝໄປໃຫ້ທະຫານຢູເຄຣນ ຢູ່ໃນພາກຕາເວັນອອກ ຂອງປະ ເທດດັ່ງກ່າວ ທຳນຽບຫ້າແຈ ຊຶ່ງໄດ້ໃຫ້ການຊ່ອຍເຫລືອ ໃນດ້ານຄວາມປອດ ໄພທີ່ມີມູນຄ່າຫຼາຍກວ່າ 265 ລ້ານໂດລາແກ່ຢູເຄຣນນັບຕັ້ງແຕ່ ການສູ້ລົບ ໄດ້ເລີ້ມຂຶ້ນນັ້ນ ກ່າວວ່າ ການຊ່ອຍເຫຼືອຂອງສະຫະ ລັດແລະອຸບປະກອນແມ່ນມີຜົນສຳຄັນຕໍ່ປະສິດທິພາບໃນການ ປະຕິບັດງານ ພັນເຮືອເອກ Jeff Davis ໂຄສົກຂອງທຳນຽບຫ້າແຈ ກ່າວຢ່າງເປັນລາຍລັກອັກສອນຕໍ່ ວີໂອເອໃນວັນສຸກວານນີ້ວ່າ ພວກເຮົາໄດ້ສະໜອງອຸບປະກອນທີ່ດີທີ່ສຸດໃຫ້ແກ່ຢູເຄຣນ ໂດຍອີງຕາມຊັບພະຍາກອນທີ່ມີຢູ່ ແລະຄວາມຮີບດ່ວນ ທີ່ອຸບປະກອນດັ່ງກ່າວມີຄວາມ ຕ້ອງການ ໜັງສືພິມວໍຊິງຕັນໂພສຕ໌ ລາຍງານໃນຕົ້ນອາທິດນີ້ວ່າ ກຳລັງພິເສດ ຂອງຢູເຄຣນໝວດ ນຶ່ງ ໃກ້ໆກັບເມືອງ Donetsk ທີ່ຄວບຄຸມໂດຍ ພວກແບ່ງແຍກດິນແດນໄດ້ ໃຊ້ລົດຈິບ Humvees ທີ່ສ້າງແຕ່ສະໄໝທ້າຍຊຸມປີ 1980 ຫາຕົ້ນຊຸມປີ 1990 ພຸ້ນ ອີງຕາມໝາຍ ເລກລຳດັບຫຼື serial number ຂອງລົດ ລົດ Humvees 3 ຄັນຂອງຈຳນວນດັ່ງກ່າວ ແມ່ນມີປະຕູແລະປ່ອງຢ້ຽມເປັນພລາສຕິກ ໜັງສືພິມວໍຊິງຕັນໂພສຕ໌ ຍັງລາຍງານວ່າ ຄຸນນະພາບທີ່ຕ່ຳຂອງອຸບປະກອນກໍເປັນຄຳ ຖາມເຊັ່ນດຽວກັນກ່ຽວກັບຄວາມໝາຍໝັ້ນຂອງລັດຖະບານສະຫະລັດໃນການເຮັດສົງ ຄາມທີ່ກ້າວເຂົ້າປີທີສອງແລ້ວນັ້ນຊຶ່ງກົງກັນຂ້າມຢ່າງສິ້ນເຊີງກັບການກ່າວຫາທີ່ວ່າ ຣັດ ເຊຍໄດ້ສະໜອງອຸບປະກອນຢ່າງເຕັມທີ່ ໃຫ້ແກ່ພວກແບ່ງແຍກດິນແດນ ຢູ່ໃນພາກຕາ ເວັນອອກຂອງປະເທດດັ່ງກ່າວ ທ່ານ Davis ເວົ້າວ່າ ອຸບປະກອນສ່ວນໃຫຍ່ເກືອບວ່າທັງໝົດ ທີ່ສະຫະລັດສົ່ງໄປໃຫ້ຢູເຄຣນນັ້ນ ແມ່ນບໍ່ເຄີຍໃຊ້ມາກ່ອນໂດຍກຳລັງຂອງສະຫະລັດ ແຕ່ເນື່ອງຈາກຄວາມຮີບ ຮ້ອນຂອງສະຖານະການ ສະຫະລັດຈຶ່ງໄດ້ສະໜອງລົດຈຳນວນ ນຶ່ງທີ່ບໍ່ໄດ້ຫຸ້ມເກາະທີ່ ມີຢູ່ໃນສາງໃຫ້ແກ່ຢູເຄຣນ